Συμπεράσματα του Συμβουλίου

της 14ης Φεβρουαρίου 2002

σχετικά με τις επακόλουθες εργασίες μετά την έκθεση "Οι συγκεκριμένοι μελλοντικοί στόχοι των συστημάτων εκπαίδευσης και κατάρτισης", ενόψει της εκπόνησης κοινής έκθεσης Συμβουλίου/Επιτροπής που θα υποβληθεί στο εαρινό Ευρωπαϊκό Συμβούλιο του 2002

(2002/C 58/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

(1) Το νέο στρατηγικό στόχο της Ευρωπαϊκής Ένωσης, ο οποίος αποφασίσθηκε από το Ευρωπαϊκό Συμβούλιο της Λισσαβώνας στις 23 και 24 Μαρτίου 2000 και επιβεβαιώθηκε από το Ευρωπαϊκό Συμβούλιο της Στοκχόλμης στις 23 και 24 Μαρτίου 2001 "να γίνει η ανταγωνιστικότερη και δυναμικότερη οικονομία της γνώσης ανά την υφήλιο, ικανή για βιώσιμη οικονομική ανάπτυξη με περισσότερες και καλύτερες θέσεις εργασίας και με μεγαλύτερη κοινωνική συνοχή".

(2) Τη δήλωση του Ευρωπαϊκού Συμβουλίου της Λισσαβώνας ότι τα ευρωπαϊκά συστήματα εκπαίδευσης και κατάρτισης πρέπει να προσαρμοστούν τόσο στις απαιτήσεις της κοινωνίας της γνώσης όσο και στην ανάγκη για καλύτερο επίπεδο και ποιότητα απασχόλησης.

(3) Την εντολή που έδωσε το Ευρωπαϊκό Συμβούλιο της Λισσαβώνας στο Συμβούλιο Παιδείας "να επιδοθεί σε γενικότερο προβληματισμό σχετικά με τους συγκεκριμένους μελλοντικούς στόχους των εκπαιδευτικών συστημάτων, επικεντρωμένο σε κοινά μελήματα και προτεραιότητες αλλά σεβόμενο παράλληλα την εθνική ποικιλομορφία, με στόχο να συμβάλει στις διαδικασίες του Λουξεμβούργου και του Κάρντιφ και να υποβάλει εκτενέστερη έκθεση στο Ευρωπαϊκό Συμβούλιο την άνοιξη του 2001" (συμπεράσματα της προεδρίας, παράγραφος 27).

(4) Την έκθεση με θέμα "Οι συγκεκριμένοι μελλοντικοί στόχοι των συστημάτων εκπαίδευσης και κατάρτισης" (στο εξής αναφερόμενη ως "η έκθεση") που εγκρίθηκε από το Συμβούλιο Παιδείας της 12ης Φεβρουαρίου 2001, στην οποία ελήφθη υπόψη πρόταση της Επιτροπής, που περιλαμβάνει τρεις συγκεκριμένους στρατηγικούς στόχους μαζί με δεκατρείς συνδεδεμένους στόχους και λαμβάνει υπόψη της τους γενικούς σκοπούς που η κοινωνία αναθέτει στην εκπαίδευση και την κατάρτιση.

(5) Το Ευρωπαϊκό Συμβούλιο της Στοκχόλμης το οποίο υπογράμμισε και πάλι τη σημασία της εκπαίδευσης και της κατάρτισης: "Η βελτίωση των βασικών γνώσεων, ειδικότερα όσον αφορά τις δεξιότητες της ΤΠ και τις ψηφιακές δεξιότητες, αποτελεί υψηλή προτεραιότητα, προκειμένου η Ένωση να γίνει η ανταγωνιστικότερη και η δυναμικότερη οικονομία της γνώσης ανά την υφήλιο. Η προτεραιότητα αυτή συμπεριλαμβάνει τις εκπαιδευτικές πολιτικές και τη διά βίου μάθηση, καθώς και την επιτυχή αντιμετώπιση του σημερινού ελλείμματος στις προσλήψεις επιστημονικού και τεχνικού προσωπικού. Για μια οικονομία βασισμένη στη γνώση χρειάζονται απαραιτήτως γερές βάσεις γενικής παιδείας ώστε να ευνοούνται περαιτέρω η κινητικότητα των εργαζομένων και η διά βίου μάθηση".

(6) Το Ευρωπαϊκό Συμβούλιο της Στοκχόλμης έδωσε επίσης στο Συμβούλιο και την Επιτροπή την εντολή να "υποβάλουν στο εαρινό Ευρωπαϊκό Συμβούλιο του 2002 έκθεση με εκτενές πρόγραμμα εργασιών όσον αφορά την παρακολούθηση των στόχων των συστημάτων εκπαίδευσης και κατάρτισης, συμπεριλαμβανομένης μιας αξιολόγησης του βαθμού επίτευξης των στόχων αυτών, στο πλαίσιο της ανοικτής μεθόδου συντονισμού και σε διεθνή προοπτική".

(7) Τα συμπεράσματα του Συμβουλίου της 13ης Ιουλίου 2001 σχετικά με τις επακόλουθες εργασίες μετά την έκθεση, τα οποία ανέφεραν, ειδικότερα, ότι θα αρχίσουν χωρίς καθυστέρηση οι εργασίες στους τομείς των βασικών δεξιοτήτων (στόχος 1.2), της τεχνολογίας των πληροφοριών και επικοινωνιών (ΤΠΕ) (στόχος 1.3) και των μαθηματικών, της επιστήμης και της τεχνολογίας (στόχος 1.4), οι οποίοι τονίστηκαν επίσης στα συμπεράσματα του Ευρωπαϊκού Συμβουλίου της Στοκχόλμης.

(8) Την ανακοίνωση της Επιτροπής με θέμα "Σχέδιο αναλυτικού προγράμματος εργασίας σε συνέχεια της έκθεσης περί των συγκεκριμένων στόχων των συστημάτων εκπαίδευσης και κατάρτισης", που εγκρίθηκε στις 7 Σεπτεμβρίου 2001, την οποία υπέβαλε η Επιτροπή ανταποκρινόμενη στην εντολή του Ευρωπαϊκού Συμβουλίου της Στοκχόλμης και η οποία αποτελεί χρήσιμη συμβολή στην κοινή έκθεση που θα υποβληθεί προς έγκριση στο Συμβούλιο της 14ης Φεβρουαρίου 2002 και εν συνεχεία στο Ευρωπαϊκό Συμβούλιο της Βαρκελώνης,

ΕΠΙΒΕΒΑΙΩΝΕΙ:

Ότι οι επακόλουθες εργασίες της έκθεσης που εγκρίθηκε στις 12 Φεβρουαρίου 2001 θα πρέπει να περιλαμβάνουν:

- αξιολόγηση της επίτευξης των στόχων που θέτει η έκθεση, ώστε το Συμβούλιο Παιδείας να μπορεί να υποβάλλει εκ νέου έκθεση στο Ευρωπαϊκό Συμβούλιο όποτε αυτό κρίνεται σκόπιμο,

- παροχή υποστήριξης για τη βελτίωση του σχεδιασμού και της εφαρμογής των πολιτικών εκπαίδευσης και κατάρτισης σε όλα τα επίπεδα,

- προώθηση της περαιτέρω ανάπτυξης της συνεργασίας και της ανταλλαγής ορθών πρακτικών μεταξύ κρατών μελών, ενισχύοντας έτσι την αποτελεσματικότητα και την αποδοτικότητα αυτών των εργασιών,

ΑΝΑΓΝΩΡΙΖΕΙ:

Τη σύσταση τριών ομάδων εργασίας της Επιτροπής, με σκοπό τη συμβολή στην εφαρμογή της ανοικτής μεθόδου συντονισμού όσον αφορά τρεις από τους συνδεδεμένους στόχους της Έκθεσης,

ΥΠΟΓΡΑΜΜΙΖΕΙ:

Την ανάγκη να υπάρχει συνέργεια μεταξύ των επακόλουθων εργασιών της έκθεσης και:

1. της ευρωπαϊκής στρατηγικής για την απασχόληση, της ουσιαστικής εφαρμογής των διαδικασιών του Λουξεμβούργου και του Κάρντιφ και των γενικών προσανατολισμών των οικονομικών πολιτικών·

2. των εργασιών της ειδικής ομάδας δράσης υψηλού επιπέδου της Επιτροπής για τις δεξιότητες και την κινητικότητα. Με βάση την έκθεση που η ομάδα αυτή πρέπει να υποβάλει τον Δεκέμβριο του 2001, η Επιτροπή θα εκπονήσει, προς υποβολή στο Ευρωπαϊκό Συμβούλιο της Βαρκελώνης, σχέδιο δράσης για το άνοιγμα των ευρωπαϊκών αγορών εργασίας σε όλους μέχρι το 2005·

3. των δραστηριοτήτων στο πλαίσιο της αξιολόγησης της προόδου όσον αφορά την κινητικότητα, που εντάσσονται στις επακόλουθες εργασίες της σύστασης και του σχεδίου δράσης για την κινητικότητα·

4. της αναμενόμενης ανακοίνωσης της Επιτροπής με θέμα την πραγματοποίηση του ευρωπαϊκού χώρου διά βίου μάθησης, μετά τις διαβουλεύσεις που έγιναν σχετικά με το υπόμνημα για τη διά βίου μάθηση·

5. του αναμενόμενου σχεδίου δράσης "Επιστήμη και κοινωνία", που θα υποβάλει η Επιτροπή ως συμβολή στον ευρωπαϊκό χώρο έρευνας, μετά το αίτημα που της απηύθυνε η άτυπη κοινή σύνοδος των υπουργών Παιδείας και Έρευνας στην Ουψάλα, στις 1-3 Μαρτίου 2001·

6. της ανακοίνωσης της Επιτροπής με τίτλο "Σχέδιο δράσης e-Learning - Να σκεφτούμε την εκπαίδευση του αύριο" της 28ης Μαρτίου 2001, η οποία συμπληρώνει το γενικό της σχέδιο δράσης "eEurope" και έχει σχεδιασθεί ως καίριο στοιχείο της ευρωπαϊκής στρατηγικής για την απασχόληση,

ΕΠΙΒΕΒΑΙΩΝΕΙ ΚΑΙ ΠΑΛΙ:

Έχοντας υπόψη την παγκόσμια προοπτική αυτών των επακόλουθων εργασιών, τη σημερινή διεθνή κατάσταση και τις επιπτώσεις της στην Ευρωπαϊκή Ένωση:

1. Το ρόλο της εκπαίδευσης και της κατάρτισης στην πρόληψη των διακρίσεων, του ρατσισμού και της ξενοφοβίας σε όλα τα επίπεδα, καθώς και την αξία της εκπαίδευσης και της κατάρτισης για την προαγωγή της αγωγής του πολίτη, της κοινωνικής συνοχής, της ανεκτικότητας και του σεβασμού των ανθρωπίνων δικαιωμάτων·

2. Τη βούληση να προωθηθεί περαιτέρω η ανάπτυξη ενός ανοικτού ευρωπαϊκού χώρου κινητικότητας στην εκπαίδευση και την κατάρτιση, εξασφαλίζοντας έτσι πρόσβαση χωρίς διακρίσεις στην εκπαίδευση και την κατάρτιση.

3. Ότι το διεθνές άνοιγμα είναι άρρηκτα συνδεδεμένο με την ποιότητα και τη χρησιμότητα της εκπαίδευσης και της κατάρτισης στην Ευρώπη και με την ανταγωνιστικότητα και την ελκυστικότητά τους παγκοσμίως.

ΣΥΜΦΩΝΕΙ ΓΙΑ ΤΙΣ ΑΚΟΛΟΥΘΕΣ ΑΡΧΕΣ ΟΣΟΝ ΑΦΟΡΑ ΤΙΣ ΕΠΑΚΟΛΟΥΘΕΣ ΕΡΓΑΣΙΕΣ:

1. Το Συμβούλιο, τα κράτη μέλη και η Επιτροπή έχουν την ευθύνη για την εξασφάλιση αποτελεσμάτων των επακόλουθων εργασιών, στα πλαίσια των αντίστοιχων αρμοδιοτήτων τους. Το Συμβούλιο, σε συνεργασία με την Επιτροπή, έχει την ευθύνη των αποφάσεων για τα κύρια θέματα των στόχων εκπαίδευσης και κατάρτισης καθώς και για το εάν και πού θα χρησιμοποιηθούν δείκτες, αξιολογήσεις από ομοτίμους, ανταλλαγές ορθών πρακτικών και σημεία αναφοράς.

2. Οι τρεις συγκεκριμένοι στρατηγικοί στόχοι και οι δεκατρείς συνδεδεμένοι στόχοι της έκθεσης πρέπει να γίνουν επιχειρησιακοί. Προς τούτο, η ενδιάμεση έκθεση περιλαμβάνει πρόταση για μια σειρά κεντρικών ζητημάτων που συνδέονται με τους στόχους αυτούς.

3. Η μέτρηση και τα άλλα εργαλεία των επακόλουθων εργασιών για την υλοποίηση των διαφόρων στόχων θα πρέπει να καθορίζονται έτσι ώστε να έχουν έρεισμα από άποψη συνάφειας με την πολιτική. Για τη σωστή εφαρμογή της ανοικτής μεθόδου συντονισμού στους διάφορους στόχους απαιτείται η κατάλληλη τεχνική εμπειρογνωμοσύνη προκειμένου να προσδιοριστούν οι ενδεδειγμένοι δείκτες και τα άλλα εργαλεία των επακόλουθων εργασιών στον τομέα της εκπαίδευσης και της κατάρτισης. Τα συγκρίσιμα δεδομένα αποτελούν προαπαιτούμενο για την εφαρμογή δεικτών και σημείων αναφοράς.

4. Εκτός των προαναφερόμενων εργαλείων μέτρησης και για γενική αναφορά, οι επακόλουθες εργασίες μπορούν να υποστηριχθούν με μεθόδους που εφαρμόζονται εν γένει στο πλαίσιο της διεθνούς συνεργασίας, μεταξύ άλλων με τη χρήση ερευνών, ανταλλαγών απόψεων μεταξύ εμπειρογνωμόνων σε κάποιο ειδικό θέμα και πιλοτικών σχεδίων για την εφαρμογή κάποιου συγκεκριμένου συνδεδεμένου στόχου της έκθεσης.

5. Κατά τις επακόλουθες εργασίες, πρέπει να δοθεί ειδική προσοχή στη συνεχή διαδικασία, στην υπάρχουσα εμπειρογνωμοσύνη και στα υπάρχοντα μέσα και δίκτυα παρακολούθησης, τα οποία θα πρέπει να χρησιμοποιήσουν συστηματικότερα οι αρμόδιοι για τη διαμόρφωση των πολιτικών. Θα ήταν ίσως σκόπιμο να ομαδοποιηθούν οι επακόλουθες δραστηριότητες για διάφορα κεντρικά ζητήματα.

6. Οι υποψήφιες χώρες θα πρέπει να κληθούν να συμμετάσχουν στις επακόλουθες εργασίες εν ευθέτω χρόνω,

ΣΥΜΦΩΝΕΙ, ΟΣΟΝ ΑΦΟΡΑ ΤΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΠΕΡΙΟΔΟ 2001-2004, ΟΤΙ:

α) το χρονοδιάγραμμα αυτό προτείνεται στο πλαίσιο των ευρύτερων εξελίξεων που προβλέπονται μέχρι το 2010, οι οποίες θα καλυφθούν στην κοινή έκθεση που θα υποβληθεί στο εαρινό Ευρωπαϊκό Συμβούλιο του 2002· το χρονοδιάγραμμα εκθέσεων βάσει των αποτελεσμάτων των επακόλουθων εργασιών θα περιλαμβάνεται στην έκθεση προς το Ευρωπαϊκό Συμβούλιο της Βαρκελώνης·

β) οι εργασίες για όλους τους στόχους πρέπει να αρχίσουν μέχρι το 2004·

γ) οι επακόλουθες εργασίες θα οργανωθούν σε τρία στάδια για την έναρξη των δραστηριοτήτων, όπως δείχνει το χρονοδιάγραμμα το οποίο προτείνεται στην ενδιάμεση έκθεση του παραρτήματος· το πρώτο στάδιο έχει ήδη αρχίσει·

δ) κατά το πρώτο εξάμηνο του 2002 θα αρχίσουν εργασίες στους ακόλουθους πέντε τομείς:

- βελτίωση της εκπαίδευσης και της κατάρτισης εκπαιδευτικών και εκπαιδευτών (στόχος 1.1),

- βέλτιστη χρήση των πόρων (στόχος 1.5),

- προώθηση της ενεργοποίησης του πολίτη, της ισότητας των ευκαιριών και της κοινωνικής συνοχής (στόχος 2.3),

- αύξηση της κινητικότητας και των ανταλλαγών (στόχος 3.4),

- ενίσχυση της ευρωπαϊκής συνεργασίας (στόχος 3.5)·

ε) το 2004 θα γίνει ανασκόπηση της επιτευχθείσας προόδου,

ΚΑΛΕΙ ΤΗΝ ΕΠΙΤΡΟΠΗ, στο πλαίσιο της συνεργασίας τους κατά τις επακόλουθες εργασίες της έκθεσης περί των στόχων των συστημάτων εκπαίδευσης και κατάρτισης στην Ευρώπη, να υποβάλλει τακτικά εκθέσεις για τις σχετικές δραστηριότητές της, περιλαμβανομένης της προόδου των ομάδων εργασίας της.

ΠΑΡΑΡΤΗΜΑ

ΕΝΔΙΑΜΕΣΗ ΕΚΘΕΣΗ

ΛΕΠΤΟΜΕΡΕΣ ΠΡΟΓΡΑΜΜΑ ΕΦΑΡΜΟΓΗΣ ΤΩΝ ΔΕΚΑΤΡΙΩΝ ΣΥΝΔΕΔΕΜΕΝΩΝ ΣΤΟΧΩΝ

Στρατηγικός στόχος αριθ. 1

ΒΕΛΤΙΩΣΗ ΤΗΣ ΠΟΙΟΤΗΤΑΣ ΚΑΙ ΤΗΣ ΑΠΟΤΕΛΕΣΜΑΤΙΚΟΤΗΤΑΣ ΤΩΝ ΣΥΣΤΗΜΑΤΩΝ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΣΤΗΝ ΕΥΡΩΠΑΪΚΗ ΕΝΩΣΗ

ΣΥΝΔΕΔΕΜΕΝΟΣ ΣΤΟΧΟΣ 1.1. - ΒΕΛΤΙΩΣΗ ΤΗΣ ΕΚΠΑΙΔΕΥΣΗΣ ΚΑΙ ΤΗΣ ΚΑΤΑΡΤΙΣΗΣ ΕΚΠΑΙΔΕΥΤΙΚΩΝ ΚΑΙ ΕΚΠΑΙΔΕΥΤΩΝ

Α. Κεντρικά ζητήματα

1. Να παρασχεθούν οι προϋποθέσεις για επαρκή υποστήριξη στους εκπαιδευτικούς και τους εκπαιδευτές ώστε να ανταποκριθούν στις προκλήσεις της κοινωνίας της γνώσης, μεταξύ άλλων μέσω της αρχικής κατάρτισης και της συνεχούς επιμόρφωσης στην προοπτική της διά βίου μάθησης

2. Να προσδιοριστούν οι δεξιότητες που θα πρέπει να διαθέτουν οι εκπαιδευτικοί και οι εκπαιδευτές βάσει των μεταβαλλόμενων ρόλων τους στο πλαίσιο της κοινωνίας της γνώσης

3. Να εξασφαλιστεί η επάρκεια ατόμων τα οποία θα ασχοληθούν επαγγελματικά με τη διδασκαλία, σε όλα τα αντικείμενα και τα επίπεδα, και να γίνουν προβλέψεις για τις μακροπρόθεσμες ανάγκες του κλάδου φροντίζοντας να καταστεί ελκυστικότερο το επάγγελμα του εκπαιδευτικού και του εκπαιδευτή

4. Προσέλκυση ατόμων που έχουν επαγγελματική πείρα σε άλλους τομείς, ώστε να εργασθούν ως εκπαιδευτικοί και εκπαιδευτές

Β. Οργάνωση των επακόλουθων εργασιών

α) Περίοδος έναρξης: εντός του 2002 (δεύτερο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) - Δραστηριότητες (σεμινάρια, έρευνες) του ευρωπαϊκού δικτύου πολιτικών για την κατάρτιση των εκπαιδευτικών (ENTEP),

- Μελέτη Euridice για τους εκπαιδευτικούς (η διδασκαλία και η διδασκαλία ως επάγγελμα) η οποία άρχισε το 2001 και θα παράσχει πλούσια πηγή πληροφοριών βάσει ποσοτικών και ποιοτικών δεδομένων (η τελική έκθεση αναμένεται εντός του 2002),

- Δράσεις Cedefop εντός του δικτύου εκπαιδευτικών και επιμόρφωσης

γ) Ειδικοί στόχοι που έχουν ήδη συμφωνηθεί: -

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 3

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 4

ΣΥΝΔΕΔΕΜΕΝΟΣ ΣΤΟΧΟΣ 1.2 - ΑΝΑΠΤΥΞΗ ΔΕΞΙΟΤΗΤΩΝ ΓΙΑ ΤΗΝ ΚΟΙΝΩΝΙΑ ΤΗΣ ΓΝΩΣΗΣ

Α. Κεντρικά ζητήματα

1. Να προσδιοριστούν νέες βασικές δεξιότητες και ο τρόπος με τον οποίο οι δεξιότητες αυτές μαζί με τις παραδοσιακές βασικές δεξιότητες μπορούν να ενσωματωθούν στα αναλυτικά προγράμματα σπουδών, να αποκτηθούν και να διατηρηθούν

2. Να καταστεί η απόκτηση των βασικών δεξιοτήτων πράγματι προσιτή σε όλους, περιλαμβανομένων των λιγότερο ευνοημένων ατόμων, των ατόμων με ειδικές ανάγκες, αυτών που εγκαταλείπουν το σχολείο και των ενήλικων εκπαιδευομένων

3. Προώθηση της επίσημης επικύρωσης βασικών δεξιοτήτων

Β. Οργάνωση των επακόλουθων εργασιών

α) Περίοδος έναρξης: Δεύτερο εξάμηνο του 2001 (πρώτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Η ομάδα εργασίας της Επιτροπής για τις βασικές δεξιότητες δημιουργήθηκε τον Σεπτέμβριο του 2001

γ) Ειδικοί στόχοι που έχουν ήδη συμφωνηθεί: Να μειωθεί κατά το ήμισυ έως το 2010 ο αριθμός των νέων ηλικίας 18 έως 24 ετών με χαμηλότερη δευτεροβάθμια εκπαίδευση (κατευθυντήριες γραμμές της πολιτικής απασχόλησης για το 2001, αριθ. 4)

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 2

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 3

ΣΥΝΔΕΔΕΜΕΝΟΣ ΣΤΟΧΟΣ 1.3 - ΕΞΑΣΦΑΛΙΣΗ ΤΗΣ ΠΡΟΣΒΑΣΗΣ ΟΛΩΝ ΣΤΙΣ ΤΠΕ

Α. Κεντρικά ζητήματα

1. Παροχή επαρκούς εξοπλισμού και εκπαιδευτικού λογισμικού, ούτως ώστε να βελτιστοποιηθεί η εφαρμογή των διαδικασιών ΤΠΕ και ηλεκτρονικής μάθησης στις πρακτικές εκπαίδευσης και κατάρτισης

2. Ενθάρρυνση της βέλτιστης χρήσης των καινοτόμων τεχνικών εκπαίδευσης και κατάρτισης που βασίζονται στις ΤΠΕ

Β. Οργάνωση των επακόλουθων εργασιών

α) Περίοδος έναρξης: Δεύτερο εξάμηνο του 2001 (πρώτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) - Η ομάδα εργασίας της Επιτροπής για τις ΤΠΕ δημιουργήθηκε τον Οκτώβριο του 2001

- Πρωτοβουλίες ηλεκτρονικής μάθησης και σχέδιο δράσης της Επιτροπής

- Μελέτες Euridice:

- ICT@Europe.edu: Τεχνολογία των πληροφοριών και των επικοινωνιών στα ευρωπαϊκά εκπαιδευτικά συστήματα (2001)

- Συστήματα τεχνολογίας των πληροφοριών και των επικοινωνιών στην Ευρώπη. Εθνικές εκπαιδευτικές πολιτικές, αναλυτικά προγράμματα, κατάρτιση εκπαιδευτικών (2000)

γ) Ειδικοί στόχοι που έχουν ήδη συμφωνηθεί: Πρόσβαση όλων των σχολείων στο διαδίκτυο και στα πολυμέσα έως το τέλος του 2001 (κατευθυντήριες γραμμές της πολιτικής απασχόλησης για το 2001, αριθ. 5)

Κατάρτιση όλων των δασκάλων που απαιτούνται στη χρήση αυτών των τεχνολογιών έως το τέλος του 2002 για να αποκτήσουν όλοι οι μαθητές ευρείες ψηφιακές γνώσεις (κατευθυντήριες γραμμές της πολιτικής απασχόλησης για το 2001, αριθ. 5)

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 1

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικό ζήτημα 2

ΣΥΝΔΕΔΕΜΕΝΟΣ ΣΤΟΧΟΣ 1.4. - ΑΥΞΗΣΗ ΤΗΣ ΠΡΟΣΕΛΕΥΣΗΣ ΣΤΙΣ ΕΠΙΣΤΗΜΟΝΙΚΕΣ ΚΑΙ ΤΙΣ ΤΕΧΝΟΛΟΓΙΚΕΣ ΣΠΟΥΔΕΣ

Α. Κεντρικά ζητήματα

1. Να αυξηθεί το ενδιαφέρον για τα μαθηματικά, τις θετικές επιστήμες και την τεχνολογία από μικρή ηλικία

2. Να δημιουργηθούν κίνητρα για τους νέους ώστε περισσότεροι να επιλέγουν σπουδές και σταδιοδρομίες στους τομείς των μαθηματικών, των θετικών επιστημών και της τεχνολογίας, ιδίως ερευνητικές σταδιοδρομίες και επιστημονικούς κλάδους στους οποίους υπάρχει έλλειψη ειδικευμένου προσωπικού στο πλαίσιο μιας βραχυπρόθεσμης και μεσοπρόθεσμης προοπτικής

3. Να βελτιωθεί η ισόρροπη εκπροσώπηση ανδρών και γυναικών μεταξύ των σπουδαστών στους τομείς των μαθηματικών, των θετικών επιστημών και της τεχνολογίας

4. Να εξασφαλιστεί επαρκής αριθμός ειδικευμένων εκπαιδευτικών που διδάσκουν μαθηματικά και επιστημονικά και τεχνολογικά μαθήματα

Β. Οργάνωση των επακόλουθων εργασιών

α) Περίοδος έναρξης: Δεύτερο εξάμηνο του 2001 (πρώτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) - Η ομάδα εργασίας της Επιτροπής για τα μαθηματικά, τις θετικές επιστήμες και την τεχνολογία δημιουργήθηκε τον Σεπτέμβριο του 2001

- Εκθέσεις για τις επακόλουθες εργασίες μετά την ανακοίνωση της Επιτροπής "Για έναν ευρωπαϊκό χώρο στον τομέα της έρευνας"

γ) Ειδικοί στόχοι που έχουν ήδη συμφωνηθεί -

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικά ζητήματα 2, 3, 4

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικό ζήτημα 1

ΣΥΝΔΕΔΕΜΕΝΟΣ ΣΤΟΧΟΣ 1.5 - ΒΕΛΤΙΣΤΗ ΧΡΗΣΗ ΤΩΝ ΠΟΡΩΝ

Α. Κεντρικά ζητήματα

1. Να αυξηθεί η επένδυση σε ανθρώπινο δυναμικό εξασφαλίζοντας παράλληλα δίκαιη και πραγματική κατανομή των διαθέσιμων μέσων προκειμένου να διευκολύνεται η γενική πρόσβαση στην εκπαίδευση και την κατάρτιση και να βελτιώνεται η ποιότητά τους

2. Να υποστηριχθεί η ανάπτυξη συμβατών συστημάτων βεβαίωσης της ποιότητας με σεβασμό της ποικιλομορφίας σε όλη την Ευρώπη

3. Να αναπτυχθούν οι δυνατότητες των εταιρικών σχέσεων μεταξύ δημόσιου και ιδιωτικού τομέα

Β. Οργάνωση των επακόλουθων εργασιών

α) Περίοδος έναρξης: Εντός του 2002 (δεύτερο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) - Επακόλουθες εργασίες θα διεξαχθούν κατ' αρχάς σε εθνικό (περιφερειακό και ακόμη και τοπικό) επίπεδο, δεδομένου ότι η εκτίμηση της βέλτιστης χρήσης των πόρων εξαρτάται κυρίως από το πραγματικό και συγκεκριμένο κοινωνικοοικονομικό και πολιτιστικό πλαίσιο. Ο στόχος αυτός είναι οριζόντιος, δηλαδή θα συνοδεύει την εφαρμογή όλων των άλλων στόχων σε μια συνολική προοπτική. Σημειώθηκε επίσης ότι ορισμένα ζητήματα εμπίπτουν και στη διεθνή συνεργασία και όχι μόνο στο κοινοτικό πλαίσιο (π.χ. ΟΟΣΑ)

- Υπάρχον δίκτυο: ENQA (Ευρωπαϊκό δίκτυο για την εξασφάλιση της ποιότητας στην τριτοβάθμια εκπαίδευση).

γ) Ειδικοί στόχοι που έχουν ήδη συμφωνηθεί: Ουσιαστική ετήσια αύξηση των κατά κεφαλήν επενδύσεων σε ανθρώπινο δυναμικό (συμπεράσματα του Ευρωπαϊκού Συμβουλίου της Λισσαβώνας, παράγραφος 26)

δ) Κεντρικά ζητήματα στα οποία θα μπορούσαν να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 1

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 3

Στρατηγικός στόχος αριθ. 2

ΔΙΕΥΚΟΛΥΝΣΗ ΤΗΣ ΠΡΟΣΒΑΣΗΣ ΟΛΩΝ ΣΤΑ ΣΥΣΤΗΜΑΤΑ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ

ΣΥΝΔΕΔΕΜΕΝΟΣ ΣΤΟΧΟΣ 2.1. - ΑΝΟΙΚΤΟ ΠΕΡΙΒΑΛΛΟΝ ΜΑΘΗΣΗΣ

Α. Κεντρικά ζητήματα

1. Να διευρυνθεί η πρόσβαση στη διά βίου μάθηση με την παροχή ενημέρωσης, συμβουλών και προσανατολισμού για όλο το φάσμα των διαθέσιμων δυνατοτήτων μάθησης

2. Η εκπαίδευση και η κατάρτιση να παρέχονται κατά τρόπο ώστε οι ενήλικες να μπορούν πραγματικά να συμμετέχουν και να μπορούν να συνδυάζουν τη συμμετοχή τους σε εκπαιδευτικά προγράμματα με άλλες ευθύνες και δραστηριότητες

3. Να εξασφαλισθεί ότι υπάρχουν δυνατότητες πρόσβασης όλων στη μάθηση, προκειμένου να υπάρξει καλύτερη ανταπόκριση στις προκλήσεις της κοινωνίας της γνώσης

4. Να προωθούνται ευέλικτες μαθησιακές διαδρομές για όλους

Β. Οργάνωση των επακόλουθων εργασιών

α) Περίοδος έναρξης: Από το δεύτερο εξάμηνο του 2002 και μέχρι τα τέλη του 2003 (τρίτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Οι δραστηριότητες θα πρέπει να αρχίσουν σε σχέση με τις επακόλουθες εργασίες του υπομνήματος της Επιτροπής για τη διά βίου μάθηση και θα πρέπει να συνδυάζονται με τις αναφερόμενες στο 2.2 κατωτέρω

γ) Ειδικοί στόχοι που έχουν ήδη συμφωνηθεί: -

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικά ζητήματα 2, 3

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος) Κεντρικά ζητήματα 1, 4

ΣΥΝΔΕΔΕΜΕΝΟΣ ΣΤΟΧΟΣ 2.2. - ΕΛΚΥΣΤΙΚΟΤΕΡΗ ΜΑΘΗΣΗ

Α. Κεντρικά ζητήματα

1. Να ενθαρρύνονται οι νέοι ώστε να παραμένουν στην εκπαίδευση ή την κατάρτιση μετά την ολοκλήρωση της υποχρεωτικής σχολικής φοίτησης, και να διευκολύνονται οι ενήλικες ώστε να συμμετέχουν στη μάθηση στη μετέπειτα ζωή τους

2. Να αναπτυχθούν τρόποι για την επίσημη αναγνώριση άτυπης μαθησιακής εμπειρίας

3. Να εξευρεθούν τρόποι για να καταστεί ελκυστικότερη η μάθηση τόσο εντός όσο και εκτός των επίσημων συστημάτων εκπαίδευσης και κατάρτισης

Β. Οργάνωση των επακόλουθων εργασιών

α) Περίοδος έναρξης: Από το δεύτερο εξάμηνο του 2002 και μέχρι τα τέλη του 2003 (τρίτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Οι δραστηριότητες θα πρέπει να αρχίσουν σε σχέση με τις επακόλουθες εργασίες του υπομνήματος της Επιτροπής για τη διά βίου μάθηση και θα πρέπει να συνδυάζονται με τις αναφερόμενες στο 2.1 ανωτέρω

γ) Ειδικοί στόχοι που έχουν ήδη συμφωνηθεί: Να μειωθεί κατά το ήμισυ έως το 2010 ο αριθμός των νέων ηλικίας 18 έως 24 ετών με χαμηλότερη δευτεροβάθμια εκπαίδευση που δεν φοιτούν στην εκπαίδευση και την επαγγελματική κατάρτιση (κατευθυντήριες γραμμές της πολιτικής απασχόλησης για το 2001, αριθ. 4)

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 1

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 3

ΣΥΝΔΕΔΕΜΕΝΟΣ ΣΤΟΧΟΣ 2.3. - ΠΡΟΩΘΗΣΗ ΤΗΣ ΕΝΕΡΓΟΠΟΙΗΣΗΣ ΤΟΥ ΠΟΛΙΤΗ, ΤΗΣ ΙΣΟΤΗΤΑΣ ΤΩΝ ΕΥΚΑΙΡΙΩΝ ΚΑΙ ΤΗΣ ΚΟΙΝΩΝΙΚΗΣ ΣΥΝΟΧΗΣ

Α. Κεντρικά ζητήματα

1. Να εξασφαλισθεί ότι όλοι οι σχολικοί εταίροι προωθούν πράγματι την αγωγή στις δημοκρατικές αξίες, ούτως ώστε να προετοιμάζουν τα άτομα για την ενεργό άσκηση της ιδιότητας του πολίτη

2. Να λαμβάνεται πλήρως υπόψη, στους στόχους και τη λειτουργία της εκπαίδευσης και της κατάρτισης, η επιδίωξη της παροχής ίσων ευκαιριών

3. Να εξασφαλιστεί δίκαιη πρόσβαση στην απόκτηση δεξιοτήτων για τους λιγότερο ευνοούμενους ή τους επί του παρόντος λιγότερο εξυπηρετούμενους ανθρώπους και να τους δίδονται κίνητρα για συμμετοχή στη μάθηση

Β. Οργάνωση των επακόλουθων εργασιών

α) Περίοδος έναρξης: Εντός του 2002 (δεύτερο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Συνέχεια των συμπερασμάτων της Λισσαβώνας (κοινωνική ένταξη)

γ) Ειδικοί στόχοι που έχουν ήδη συμφωνηθεί: Να μειωθεί κατά το ήμισυ έως το 2010 ο αριθμός των νέων ηλικίας 18 έως 24 ετών με χαμηλότερη δευτεροβάθμια εκπαίδευση που δεν φοιτούν στην εκπαίδευση και την επαγγελματική κατάρτιση (κατευθυντήριες γραμμές της πολιτικής απασχόλησης για το 2001, αριθ. 4)

δ) Κεντρικά ζητήματα στα οποία θα μπορούσε να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 3

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 3

Στρατηγικός στόχος αριθ. 3

ΣΥΣΤΗΜΑΤΑ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΑΝΟΙΚΤΑ ΣΤΟΝ ΕΥΡΥΤΕΡΟ ΚΟΣΜΟ

ΣΥΝΔΕΔΕΜΕΝΟΣ ΣΤΟΧΟΣ 3. 1. - ΕΝΙΣΧΥΣΗ ΤΩΝ ΔΕΣΜΩΝ ΜΕ ΤΟΝ ΚΟΣΜΟ ΤΗΣ ΕΡΓΑΣΙΑΣ ΚΑΙ ΤΗΝ ΕΡΕΥΝΑ, ΚΑΘΩΣ ΚΑΙ ΜΕ ΤΗΝ ΕΥΡΥΤΕΡΗ ΚΟΙΝΩΝΙΑ

Α. Κεντρικά ζητήματα

1. Προώθηση της στενής συνεργασίας μεταξύ συστημάτων εκπαίδευσης και κατάρτισης και της ευρύτερης κοινωνίας

2. Θέσπιση εταιρικών σχέσεων μεταξύ όλων των τύπων ιδρυμάτων εκπαίδευσης και κατάρτισης, επιχειρήσεων και ερευνητικών ιδρυμάτων, προς αμοιβαίο όφελος(1)

Β. Οργάνωση των επακόλουθων εργασιών

α) Περίοδος έναρξης: Από το δεύτερο εξάμηνο του 2002 και μέχρι τα τέλη του 2003 (τρίτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Πολλές δράσεις θα πρέπει να αναληφθούν κατ' αρχάς σε τοπικό επίπεδο, λόγω των επιπτώσεων του συγκεκριμένου κοινωνικοοικονομικού πλαισίου στο οποίο μετέχουν οι ενδιαφερόμενοι κύκλοι, περιλαμβανομένων των κοινωνικών εταίρων

γ) Ειδικοί στόχοι που έχουν ήδη συμφωνηθεί: -

δ) Κεντρικά ζητήματα στα οποία θα μπορούσαν να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικά ζητήματα 1, 2

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2

ΣΥΝΔΕΔΕΜΕΝΟΣ ΣΤΟΧΟΣ 3.2. - ΑΝΑΠΤΥΞΗ ΤΟΥ ΕΠΙΧΕΙΡΗΜΑΤΙΚΟΥ ΠΝΕΥΜΑΤΟΣ

Α. Κεντρικά ζητήματα

1. Να προωθηθεί μέσω του όλου συστήματος εκπαίδευσης και κατάρτισης η αίσθηση της καινοτομίας και της δημιουργικότητας, με σκοπό την ανάπτυξη του επιχειρηματικού πνεύματος ("entrepreneurship")

2. Να διευκολύνεται η απόκτηση των δεξιοτήτων που χρειάζονται για τη σύσταση και τη διαχείριση μιας επιχείρησης(2)

Β. Οργάνωση των επακόλουθων εργασιών

α) Περίοδος έναρξης: Από το δεύτερο εξάμηνο του 2002 και μέχρι τα τέλη του 2003 (τρίτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Ενδεχομένως να μη χρειασθεί δημιουργία ξεχωριστής δομής επακόλουθων εργασιών για το στόχο αυτόν. Οι επακόλουθες εργασίες θα μπορούσαν να συμπεριληφθούν στις εργασίες για τις βασικές δεξιότητες (στόχος 1.2, έναρξη το δεύτερο εξάμηνο του 2002)

γ) Ειδικοί στόχοι που έχουν ήδη συμφωνηθεί: Προώθηση της εκπαίδευσης για την επιχειρηματικότητα και την αυτοαπασχόληση (κατευθυντήριες γραμμές της πολιτικής απασχόλησης για το 2001, αριθ. 9)

δ) Κεντρικά ζητήματα στα οποία θα μπορούσαν να εφαρμοστούν εργαλεία ποσοτικής μέτρησης (ενδεικτικός κατάλογος): -

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2

ΣΥΝΔΕΔΕΜΕΝΟΣ ΣΤΟΧΟΣ 3.3. - ΒΕΛΤΙΩΣΗ ΤΗΣ ΕΚΜΑΘΗΣΗΣ ΞΕΝΩΝ ΓΛΩΣΣΩΝ

Α. Κεντρικά ζητήματα

1. Να ενθαρρύνονται όλοι ώστε να μαθαίνουν δύο ή, όταν ενδείκνυται, περισσότερες γλώσσες επιπλέον της μητρικής τους, και να αυξηθεί η συνειδητοποίηση της σημασίας της εκμάθησης ξένων γλωσσών για τα άτομα κάθε ηλικίας

2. Να ενθαρρύνονται τα σχολεία και τα ιδρύματα κατάρτισης ώστε να χρησιμοποιούν αποτελεσματικές μεθόδους διδασκαλίας και κατάρτισης και να κινητοποιούν το ενδιαφέρον των σπουδαστών για την εκμάθηση γλωσσών και στη μετέπειτα ζωή τους

Β. Οργάνωση των επακόλουθων εργασιών

α) Περίοδος έναρξης: Από το δεύτερο εξάμηνο του 2002 και μέχρι τα τέλη του 2003 (τρίτο στάδιο)

β) Τρέχουσες/μελλοντικές δραστηριότητες (ενδεικτικός κατάλογος) Συνέχεια του Ευρωπαϊκού Έτους Γλωσσών, σε συνεργασία με το Συμβούλιο της Ευρώπης. Η Επιτροπή θα εκπονήσει, μέχρι τις αρχές του 2003, προτάσεις για την προώθηση της γλωσσικής ποικιλομορφίας και της εκμάθησης γλωσσών, εξασφαλίζοντας παράλληλα συνέπεια με την υλοποίηση της έκθεσης περί των συγκεκριμένων μελλοντικών στόχων των συστημάτων εκπαίδευσης και κατάρτισης

γ) Ειδικοί στόχοι που έχουν ήδη συμφωνηθεί: Η διδασκαλία δύο γλωσσών της Ένωσης εκτός της μητρικής ή των μητρικών, θα πρέπει να εξασφαλιστεί τουλάχιστον για περίοδο δύο συνεχόμενων ετών, και ει δυνατόν μεγαλύτερη, για κάθε γλώσσα κατά τη διάρκεια της υποχρεωτικής σχολικής φοίτησης (ψήφισμα του Συμβουλίου της 31ης Μαρτίου 1995)

δ) Κεντρικά ζητήματα στα οποία θα μπορούσαν να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 1

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2

ΣΥΝΔΕΔΕΜΕΝΟΣ ΣΤΟΧΟΣ 3.4. - ΑΥΞΗΣΗ ΤΗΣ ΚΙΝΗΤΙΚΟΤΗΤΑΣ ΚΑΙ ΤΩΝ ΑΝΤΑΛΛΑΓΩΝ

Α. Κεντρικά ζητήματα

1. Να παρέχεται η ευρύτερη δυνατή πρόσβαση στην κινητικότητα, σε άτομα και σε ιδρύματα εκπαίδευσης και κατάρτισης, περιλαμβανομένων των όσων εξυπηρετούν τους λιγότερο ευνοημένους, και να μειωθούν τα εναπομένοντα εμπόδια στην κινητικότητα

2. Παρακολούθηση του όγκου, των κατευθύνσεων, των ποσοστών συμμετοχής καθώς και των ποιοτικών πλευρών των ροών της κινητικότητας σε όλη την Ευρώπη

3. Διευκόλυνση της επικύρωσης και της αναγνώρισης των ικανοτήτων που αποκτώνται κατά τη διάρκεια των περιόδων κινητικότητας

Β. Οργάνωση των επακόλουθων εργασιών

α) Περίοδος έναρξης: Εντός του 2002 (δεύτερο στάδιο)

β) Τρέχουσες/μελλοντικές δραστηριότητες (ενδεικτικός κατάλογος): - Κοινοτικά προγράμματα κινητικότητας: Σωκράτης, Leonardo και Νεολαία, υποστήριξη της κινητικότητας των ερευνητών

- Ειδική ομάδα δράσης της Επιτροπής για τις δεξιότητες και την κινητικότητα

- Ομάδα εργασίας της Επιτροπής που θα συσταθεί με αντικείμενο την παρακολούθηση της υλοποίησης του σχεδίου δράσης για την κινητικότητα (που προτάθηκε από το Ευρωπαϊκό Συμβούλιο της Νίκαιας) και της σύστασης σχετικά με την κινητικότητα

γ) Ειδικοί στόχοι που έχουν ήδη συμφωνηθεί: Συμπεράσματα του Ευρωπαϊκού Συμβουλίου της Λισσαβώνας, παράγραφος 13 σχετικά με την κινητικότητα των ερευνητών και παράγραφος 26 σχετικά με την κινητικότητα των σπουδαστών, των διδασκάλων και του προσωπικού κατάρτισης και έρευνας

δ) Κεντρικά ζητήματα στα οποία θα μπορούσαν να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικά ζητήματα 1, 2

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 3

ΣΥΝΔΕΔΕΜΕΝΟΣ ΣΤΟΧΟΣ 3.5. - ΕΝΙΣΧΥΣΗ ΤΗΣ ΕΥΡΩΠΑΪΚΗΣ ΣΥΝΕΡΓΑΣΙΑΣ

Α. Κεντρικά ζητήματα

1. Να βελτιωθεί η αποτελεσματικότητα και να διεκπεραιώνονται έγκαιρα οι διαδικασίες αναγνώρισης για λόγους περαιτέρω σπουδών, κατάρτισης και απασχόλησης σε ολόκληρη την Ευρώπη

2. Να προωθηθεί η συνεργασία μεταξύ αρμόδιων οργανισμών και αρχών με σκοπό την επίτευξη περισσότερης συμβατότητας όσον αφορά τη βεβαίωση της ποιότητας και την πιστοποίηση

3. Να προωθηθεί η διαφάνεια της πληροφόρησης για τις δυνατότητες και τις δομές εκπαίδευσης και κατάρτισης ενόψει της δημιουργίας ενός ανοικτού ευρωπαϊκού χώρου για την εκπαίδευση

Β. Οργάνωση των επακόλουθων εργασιών

α) Περίοδος έναρξης: Εντός του 2002 (δεύτερο στάδιο)

β) Τρέχουσες/μελλοντικές δραστηριότητες (ενδεικτικός κατάλογος): Ως οριζόντιος στόχος, αφορά την υλοποίηση όλων των στόχων και των δραστηριοτήτων του ίδιου του Συμβουλίου Παιδείας. Πρέπει να επιδιωχθεί συνέργεια με άλλες δραστηριότητες, και ιδίως αυτές που αφορούν τη διαφάνεια, την αναγνώριση και τη βεβαίωση της ποιότητας (Europass, NARIC/ENIC και ENQA) καθώς και αυτές που διεξάγονται εκτός του πλαισίου της Ένωσης, όπως η διαδικασία της Μπολόνια ή η σύμβαση σχετικά με την αναγνώριση των τίτλων όσον αφορά την τριτοβάθμια εκπαίδευση στον ευρωπαϊκό χώρο (σύμβαση αναγνώρισης της Λισσαβώνας)

γ) Ειδικοί στόχοι που έχουν ήδη συμφωνηθεί: -

δ) Κεντρικά ζητήματα στα οποία θα μπορούσαν να εφαρμοστούν εργαλεία ποσοτικής μέτρησης (ενδεικτικός κατάλογος): Κεντρικό ζήτημα 1

ε) Κεντρικά ζητήματα ιδιαίτερα κατάλληλα για ποιοτική προσέγγιση, περιλαμβανομένης της ανταλλαγής ορθών πρακτικών (ενδεικτικός κατάλογος): Κεντρικά ζητήματα 1, 2, 3

ΧΡΟΝΟΔΙΑΓΡΑΜΜΑ ΕΝΑΡΞΗΣ ΕΠΑΚΟΛΟΥΘΩΝ ΕΡΓΑΣΙΩΝ ΓΙΑ ΤΟΥΣ ΣΥΝΔΕΔΕΜΕΝΟΥΣ ΣΤΟΧΟΥΣ

Στάδιο 1: (Έναρξη: δεύτερο εξάμηνο του 2001)

Στόχος 1.2.- Ανάπτυξη δεξιοτήτων για την κοινωνία της γνώσης

Στόχος 1.3.- Εξασφάλιση της πρόσβασης όλων στις ΤΠΕ

Στόχος 1.4.- Αύξηση της προσέλευσης στις επιστημονικές και τις τεχνολογικές σπουδές

Στάδιο 2: (Έναρξη: εντός του 2002)

Στόχος 1.1.- Βελτίωση της εκπαίδευσης και της κατάρτισης εκπαιδευτικών και εκπαιδευτών

Στόχος 1.5.- Η βέλτιστη χρήση των πόρων

Στόχος 2.3.- Υποστήριξη της ενεργοποίησης του πολίτη, της ισότητας των ευκαιριών και της κοινωνικής συνοχής

Στόχος 3.4.- Αύξηση της κινητικότητας και των ανταλλαγών

Στόχος 3.5.- Ενίσχυση της ευρωπαϊκής συνεργασίας

Στάδιο 3: (Έναρξη: από το δεύτερο εξάμηνο του 2002 και μέχρι τα τέλη του 2003)

Στόχος 2.1.- Ανοικτό περιβάλλον μάθησης

Στόχος 2.2.- Ελκυστικότερη μάθηση

Στόχος 3.1.- Ενίσχυση των δεσμών με τον κόσμο της εργασίας και την έρευνα, και την ευρύτερη κοινωνία

Στόχος 3.2.- Ανάπτυξη του επιχειρηματικού πνεύματος

Στόχος 3.3.- Βελτίωση της εκμάθησης ξένων γλωσσών

(1) Βλέπε συμπεράσματα Λισσαβώνας, παράγραφος 26.

(2) Βλέπε Έκθεση στόχων, σ. 14 παράγραφος 2.3.2 (5980/01).